### | | | | --- | --- | | | | | --- | | **Teknik- og Miljøudvalget** 11. juni 2020 Sagsnr. 710-2020-11 Dok.nr. 710-2020-167769 Sagsbehandler DPAKON | | 121.                Budget 2021-24 - Fagudvalgenes drøftelse af forslag til budgettet - Åbent

###

|  |  |
| --- | --- |
| Tidl. politisk behandling | BY 28.01.20, pkt. 4 |
| Forventet sagsgang | ØK |
| Lovgrundlag |  |

###

**SAGENS INDHOLD**

Byrådet godkendte 28. januar 2020
budgetprocessen for budget 2021-24.

I den forbindelse blev det
besluttet, at administrationen skal udarbejde forslag til reduktioner på 1
procent af serviceudgifterne svarende til ca. 20 mio. kr. samt forslag til
udvidelser på 0,5 % svarende til ca. 10 mio. kr. Herudover skal administrationen
udarbejde forslag til anlægsprojekter.

På udvalgsmøderne i juni 2020
skal fagudvalgene og Økonomiudvalget drøfte de foreløbige forslag til budgettet
i form af oversigter over forslagene. Formålet med udvalgenes behandling er at
kvalificere administrationens videre arbejde med forslagene.

Endvidere drøftes de eksterne
forslag til budgettet fra foreninger, institutionsbestyrelser mv. på
udvalgsmøderne.

Materialet gøres særskilt
tilgængeligt for udvalgene.

**VURDERING**

*Administrative forslag til budgettet*

Forslagene til reduktioner og
udvidelser er fordelt på fagudvalgene i forhold til udvalgenes andel af
serviceudgifterne. Der udarbejdes forslag til reduktioner og udvidelser
svarende til følgende beløb:

|  |  |  |
| --- | --- | --- |
| **Forslag til budget 2021-24 (i 1.000 kr.)** | **Reduktioner** | **Udvidelser** |
| Økonomiudvalget | 3.373 | 1.686 |
| Teknik- og Miljøudvalget | 1.601 | 800 |
| Børne- og Skoleudvalget | 8.513 | 4.256 |
| Social- og Sundhedsudvalget | 6.144 | 3.215 |
| Arbejdsmarkedsudvalget | 142 | 71 |
| Kultur- og Fritidsudvalget | 580 | 290 |
| Beredskabskommissionen | 0 | 0 |
| Planudvalget | 0 | 0 |
| **I alt** | **20.353** | **10.318** |

Administrationen udarbejder
ligeledes forslag til anlægsprojekter i budget 2021-24. Det bemærkes i den
sammenhæng, at den nationale anlægsramme i den netop indgåede økonomiaftale
mellem Regeringen og KL udgør 21,6 mia. kr. på landsplan.

Administrationen fremsender 31.
juli 2020 administrationens prioriteringskatalog til Byrådet til brug for
Byrådets budgetseminarer 20. og 24. august 2020.

*Politiske forslag til
budgettet*

De politiske partier har mulighed
for at fremsende forslag til budgettet med henblik på en overordnet
administrativ vurdering. Disse forslag skal fremsendes senest 18. juni 2020.

Politiske forslag til budgettet,
som ønskes drøftes på budgetseminaret, skal fremsendes senest 12. august 2020.
Disse forslag fremsendes uden administrativ vurdering.

*Eksterne forslag til budgettet*

Foreninger,
institutionsbestyrelser mv. har haft mulighed for at indsende forslag til
budgettet indtil 16. april 2020.

Fagudvalgene drøfter de eksterne
forslag på udvalgsmøderne i juni. De eksterne forslag indgår i Byrådets
drøftelser om budgettet i august 2020.

**ØKONOMI**

De
økonomiske konsekvenser afhænger af Byrådets vedtagelse af budgettet.

**INDDRAGELSE**

Foreninger,
institutionsbestyrelser, samarbejdsudvalg mv. har haft mulighed for at fremsende
forslag til budgettet.

Forslagene gøres særskilt
tilgængelige for udvalgene.

Byrådets budgetforslag sendes i
høring 2. september 2020. Fristen for høringssvar til budgettet er 16.
september 2020.

**INDSTILLING**

Direktøren for Teknik og Miljø indstiller
til Teknik- og Miljøudvalget:

1.
At oversigterne over administrationens foreløbige forslag til
budgetblokke inden for udvalgets område drøftes.

2.
At de eksterne forslag til budgettet inden for udvalgets område drøftes.

**BESLUTNING**